دوو خۆکوژ هێرشیان کردووەتە سەر کڵێسایەک لە پاکستان و یەکێکیان خۆی تەقاندووەتەوە.
بەپێی هەواڵی میدیاکانی پاکستان، پاسەوانی کڵێساکە، کە دەکەوێتە شاری کوێتە لەو وڵاتە، یەکێک لە خۆکوژەکانی کوشتووە و ئەوەی دیکەش خۆی لەناو کڵێساکە تەقاندووەتەوە.
تەقینەوە خۆکوژییەکە سەرلەبەیانیی رۆژی یەکشەممە 17/12/2017 لە میانەی رێوڕەسمە ئاینییەکانی مەسیحییەکان لەو کڵێسایە رووی داوە و بووەتە هۆی گیان لەدەستدانی پێنج کەس و برینداربوونی 25 کەسی دیکە.